
РАБОТНА КАРТА ПО ВЪТРЕШНИТЕ ПРАВИЛА ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ

ГЛАВЕН ЕКСПЕРТ „МЕТОДОЛОГИЯ И ВЪТРЕШЕН КОНТРОЛ“

Основна роля: независим предварителен контрол за законосъобразност, контролна следа, регистър на разходите и контролни наблюдения при планирането и възлагането.
1. Роля и действия по членове
· чл. 5 и чл. 14 – Приема и регистрира документи за предварителен контрол; поддържа регистъра на разходите/банковите плащания; проверява документи, оферти и сходни разходи; изразява становища; участва в планирането; извършва разширена и специална проверка.
· чл. 24–25 и чл. 27 – Предоставя данни от регистрите за прогнозиране; може да сигнализира за повтаряемост/сходство и необходимост от включване в прогноза или план-график; участва в анализа.
· чл. 31 – Проверява при промени в план-графика сходни и повтарящи се разходи, натрупване на стойности, риск от неправомерно разделяне и съответствие с актуалната версия.
· чл. 37–43 – Участва в съгласуването; извършва първична проверка; при избор между оферти оценява документите и мотива за избор; насочва към допълване, правна/финансова/техническа преценка, актуализация или разширен контрол.
· чл. 48 и чл. 56 – При съмнение за раздробяване извършва разширена проверка; документира резултата от преценката за прогнозна стойност/ред чрез приложим контролен документ.
· чл. 63 и чл. 74–77 – Извършва предварителен контрол преди стартиране, когато е приложим; документира становището; при непълноти изисква допълване; при възлагания под праговете прилага опростен ред, а при повишен риск – разширена проверка.
· чл. 78 – При условията на чл. 237б ЗОП извършва специален предварителен контрол, ако не е участвал в подготовката и провеждането; подписва декларация; приема документите; изготвя доклад до възложителя.
· чл. 84 – Комплектова контролната част на досието, подпомаган от сътрудника, когато такъв е определен.
· чл. 88–89 – Може да предлага теми/обучения; участва в периодичния преглед и може да предлага актуализация на правилата/приложенията.

2. Срокове и критични моменти
· Общ предварителен контрол – Сроковете се прилагат по действащите Вътрешни правила за предварителен контрол; за предложения по обществени поръчки там е предвиден срок до 5 работни дни от следващия ден след получаване на документацията, с удължаване при писмено поискано допълване.
· Специален контрол по чл. 237б – До 10 дни от получаване на доклада на комисията по чл. 103, ал. 3 ЗОП представя на възложителя доклад за резултатите – чл. 78, ал. 5.
· Преди стартиране – Предварителният контрол се извършва преди стартиране на възлагането, когато е приложим – чл. 63.
· Актуализация на план-график – Проверката се извършва в процеса на текущата актуализация, преди новата версия да бъде представена за утвърждаване и публикуване – чл. 31.

3. Граници на компетентността / важни ограничения
Не е оперативен изпълнител на обществените поръчки и не изготвя технически спецификации, КСС, задания, проектни бюджети, методики или документации за участие, освен методическо становище в рамките на компетентността – чл. 14, ал. 3–4.
При контрол по чл. 237б не може да е участвал в подготовката и провеждането на процедурата – чл. 14 и чл. 78.

4. Практическо правило
Действията се извършват в рамките на функционалната компетентност и се документират така, че да е налице проследима контролна следа. Когато в правилата няма фиксиран календарен срок, се прилага конкретният срок по ЗОП/ППЗОП, заповедта на Ректора, проектния документ или друг относим вътрешен акт.

Забележка: Работната карта има помощен характер и не заменя Вътрешните правила, ЗОП, ППЗОП и другите приложими вътрешни актове.

